Von der Leyen-kommissionen
Von der Leyen-kommissionen er den nuværende Europa-Kommission, der tiltrådte 1. december 2019 og som forventes at forblive til 2024. Den har Ursula von der Leyen som formand, og den består yderligere af en kommissær fra hvert af EU-land (bortset fra formandens stat, Tyskland).

Kommissionen var planlagt til at tiltræde 1. november 2019, men de franske, ungarske og rumænske kommissær-kandidater tabte imidlertid deres bekræftelses-afstemninger i Europa-Parlamentet i begyndelsen af oktober 2019, så nye kommissærer fra de tre medlemslande måtte vælges af den valgte formand og efterfølgende bekræftes af parlamentet. Denne proces fandt sted i november 2019, og kommissionen tiltrådte i sin helhed den 1. december 2019.

Valg og dannelse 
Von der Leyen, som er medlem af Det Europæiske Folkeparti (EPP), blev udvalgt og præsenteret som formandskandidat for Europa-Parlamentet af Det Europæiske Råd den 3. juli 2019 efter en tre dage lang forhandling mellem ledere i medlemslandene.

Den 16. juli 2019 stemte Europa-Parlamentet om Det Europæiske Råds forslag og valgte Von der Leyen med 383 stemmer (kravet for godkendelse var 374 stemmer). Før afstemningen var von der Leyen blevet støttet af tre største politiske grupper i parlamentet (EPP, S&D og RE) og under debatten erklærede det konservative polske parti Lov og Retfærdighed (PiS) med 24 MEP'er og italienske Femstjernebevægelsen (M5S) med 14 MEP'er deres støtte til von der Leyen. Baseret på resultatet af afstemningen stemte næsten 100 MEP'er i den uofficielle storkoalition EPP-S&D-RE ikke på Von der Leyen. Baseret på debatten og offentlige meddelelser fra MEP'erne kom de fleste af de MEP'er, der stemte imod von der Leyen, sandsynligvis fra S&D-gruppen, hvoraf en del også er det tyske socialdemokratiske parti, der offentligt modsatte sig Von der Leyen på grund af hendes arbejde som tysk forsvarsminister.

Efter hendes valg bad formanden for Det Europæiske Råd, Donald Tusk, von der Leyen om at give sit samtykke til at udpege Josep Borrell fra Spanien til EU's højtstående repræsentant (populært kaldet EU's udenrigschef). Samtykke blev givet den 26. juli 2019, hvorefter Det Europæiske Råd officielt udpegede Borrell til Unionens næste højtstående repræsentant for udenrigsanliggender og sikkerhedspolitik den 5. august 2019.

Kommissionen blev godkendt af Europa-Parlamentet den 27. november 2019 med 461 stemmer, 157 imod og 89 hverken for eller imod. EPP, S&D, RE og halvdelen af ECR stemte for. Grønne/EFA undlod at stemme.

Kommissærne

Ændringer

Noter

Referencer 

Europa-Kommissionen
Europa-Kommissærer
Etableret i 2019